Axioma Ethica Odini
<s>Axioma Ethica Odini je jedanaesti studijski album norveškog metal sastava Enslaved.</s><s>Album je 27. rujna 2010. godine u Europi objavila izdavačka kuća Indie Recordings te dan kasnije Nuclear Blast u Sjevernoj Americi.</s>

<s>Pozadina 
Nakon turneje sa grupom Opeth 2009. godine, sastav je započeo snimati album u studijima Duper, Earshot i Peersonal Sound.</s><s>Album je miksao Jens Bogren u studiju Fascination Street.</s><s>Grutle Kjellson, vokalist i basist sastava izvorno je za album predložio ime Ethica Odini prema latinskome prijevodu naziva spjeva Hávamál, dok je Ivar Bjørnson, gitarist i glavni skladatelj sastava album želio nazvati Axioma; naposlijetku su zajedno odlučili spojiti ta dva predložena naziva u jedan.</s><s>Točna množina riječi na latinskom glasi Axiomae, ali je sastav odlučio ostaviti Axioma zato što im je naziv tako bolje zvučao..</s>

<s>Naslovnicu albuma naslikao je Truls Espedal, dugogodišnji dizajner sastavovih albumskih naslovnica; on je naslikao naslovnicu svakog sastavovog albuma počevši od albuma Monumension koji je objavljen 2001. godine.</s>

<s>Popis pjesama</s>

<s>Recenzije 
Album je kritički uglavnom bio dobro prihvaćen.</s><s>Eduardo Rivadavia, glazbeni kritičar sa stranice AllMusic, albumu daje 3,5 od 5 zvijezdica.</s><s>U časopisu Metal Hammer album je izglasan kao album mjeseca za listopad; Robert Müller, časopisni kritičar, dodjeljuje albumu 7 od 7 bodova te navodi: "Nikada do sada nisam nakon slušanja samo dvije pjesme sa albuma želio dodijeliti cjelokupnome albumu najvišu ocjenu. [...] Nikad prije niti jedna Enslavedova mješavina [glazbenih elemenata] na albumu nije zvučala tako eklektično a usto i tako organski; niti jedan njihov album nije bio tako uspješan." Kao što je bio slučaj i sa prethodna tri sastavova studijska albuma, album je osvojio Spellemann nagradu (tzv. Norveški Grammy) u kategoriji najboljeg metal albuma.</s>

<s>Osoblje</s>

<s>Enslaved
 Ivar Bjørnson - ritam gitara, prateći vokali, efekti, produkcija, inženjering
 Grutle Kjellson - vokali, bas gitara, produkcija
 Ice Dale - solo gitara, inženjering
 Herbrand Larsen - čisti vokali, klavijature, inženjering
 Cato Bekkevold - bubnjevi</s>

<s>Produkcija
 Iver Sandoy - dodatna produkcija bubnjeva, inženjering
 Jens Bogren - miksanje
 Truls Espedal - naslovnica
 Mirjam O. Vikingstad - fotografija
 Chris Sansom - mastering</s>

<s>Izvori</s>

<s>Albumi 2010.</s><s>Albumi Enslaveda
Authority control 2</s>

